Source: https://www.riigiteataja.ee/akt/117012017006
Timestamp: 2017-06-25 07:10:41+00:00
Document Index: 3175494

Matched Legal Cases: ['§ 3', '§ 71', '§ 1', '§ 2', '§ 3', '§ 4']

Märjamaa valla ja Vigala valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine” muutmine – Riigi Teataja
Märjamaa valla ja Vigala valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine” muutmine
Märjamaa valla ja Vigala valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine” muutmine - sisukord
Väljaandja:Vabariigi ValitsusAkti liik:määrusTeksti liik:algtekst-terviktekstRedaktsiooni jõustumise kp:18.01.2017Redaktsiooni kehtivuse lõpp:
Avaldamismärge:RT I, 17.01.2017, 6
Märjamaa valla ja Vigala valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine” muutmineVastu võetud 12.01.2017 nr 11Määrus kehtestatakse Eesti territooriumi haldusjaotuse seaduse § 3 lõike 1 ja § 71 lõigete 2‒4 alusel.§ 1. Haldusterritoriaalse korralduse muutmine (1) Märjamaa valla ja Vigala valla ühinemise teel moodustatakse uus haldusüksus. (2) Uue haldusüksuse nimeks määratakse Märjamaa vald.§ 2. Haldusüksuse piiri määramine ja kaardistamine (1) Haldusterritoriaalse korralduse muutmise käigus moodustatava Märjamaa valla piiriks on endise Märjamaa valla ja Vigala valla piir, välja arvatud nende omavahelises osas. (2) Maa-amet kannab Märjamaa valla piiri riigi maakatastri kaardile.§ 3. Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine” muutmine Vabariigi Valitsuse 3. aprilli 1995. a määrusega nr 159 „Eesti territooriumi haldusüksuste nimistu kinnitamine” kinnitatud „Eesti territooriumi haldusüksuste nimistut” muudetakse ja Rapla maakonna valdade loetelust jäetakse välja sõna „, Vigala”.§ 4. Määruse jõustumine (1) Määrus jõustub Riigi Teatajas avaldamisele järgneval päeval. (2) Paragrahvid 1 ja 3 jõustuvad Märjamaa Vallavolikogu valimistulemuste väljakuulutamise päeval.Jüri RatasPeaministerMihhail KorbRiigihalduse ministerHeiki LootRiigisekretär